Diari Oficial de la Generalitat Valenciana


Sumari del DOGV 9042, del 16-03-2021 (2021/1861)

Informació pública de l'ordre d'edificació dictada en el solar situat al carrer Montesa, 31.
--------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1861


Data del document
:   24-02-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'ordre d'edificació dictada en el solar situat al carrer Montesa, 31. [2021/1861]  
Mitjançant Resolució GL-5460 de 29 de desembre de 2020, la tinenta d'alcalde de Manteniment i Obres d'Infraestructura, Planificació i Gestió Urbana, Relacions Institucionals, en virtut de delegació conferida per Resolució 134 de 24 de juliol de 2020, ha disposat el següent:  
  
  
«Primer  
Desestimar les al·legacions presentades per la propietat durant el tràmit d'audiència de l'informe proposta del Servei d'Assessorament Urbanístic i Programació de data 6 de març de 2020, pels motius exposats en el fonament jurídic tercer de la present proposta.  
  
  
Segon  
Ordenar l'edificació als propietaris de la parcel·la situada en el carrer Montesa 31, Montesa 31-A, Montesa 31-C, per haver transcorregut àmpliament el termini per a complir amb el deure d'edificació regulat en l'article 179 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, havent de realitzar, prèvia o simultàniament, quants tràmits siguen necessaris per a l'edificació, sol·licitar llicència i prestar garantia en els termes previstos en l'apartat «tercer a)» de la part dispositiva de la present proposta.  
  
Les condicions urbanístiques d'aquestes parcel·les són les indicades en l'informe de circumstàncies urbanístiques obrant en l'expedient, que es resumeixen en:  
  
- Parcel·la del carrer Montesa, 31 (RC 4207609 YJ2740G):  
Classificació: Sòl Urbà (SU)  
Qualificació: Eixample ENS-1  
Superfície: 722,03 m²  
Ús global: Rpf./ (Residencial Plurifamiliar)  
Altures permeses: 6  
  
- Parcel·la del carrer Montesa, 31 A (RC 4207610 YJ2740G):  
Classificació: Sòl Urbà (SU)  
Qualificació: Eixample ENS-1  
Superfície: 567,21 m²  
Ús global: Rpf./ (Residencial Plurifamiliar)  
Altures permeses: 6  
  
- Parcel·la del carrer Montesa, 31 C (RC 4207612 YJ2740G):  
Classificació: Sòl Urbà (SU)  
Qualificació: Eixample ENS-1  
Superfície: 42,74 m²  
Ús global: Rpf./ (Residencial Plurifamiliar)  
Altures permeses: 6  
  
Tercer  
Notificar als propietaris i altres titulars de drets reals, els qui en el termini de dos mesos comptats des de la notificació podran:  
a) Comprometre's a sol·licitar llicència d'edificació en un termini màxim addicional i improrrogable de dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
b) Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, això sense procedir a la declaració d'incompliment.  
  
Quart  
Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
L'expedient es troba a la disposició dels interessats per al seu examen i consulta en el Servei d'Assessorament Urbanístic i Programació, situat en la segona planta del pati B de l'edifici de Tabacalera situat al carrer Amadeu de Savoia, núm. 11, de València, així com en la Seu Electrònica de l'Ajuntament de València, accedint a «carpeta ciutadana», «les meues notificacions».  
  
Cinqué  
Advertir que en el cas que s'oposen, no sol·liciten llicència i efectivament construïsquen o s'adherisquen a l'execució concertada, o si l'informes tècnics i jurídics municipals impediren la concessió de la llicència, decaurà automàticament la facultat addicional atorgada per a la seua sol·licitud i el procediment de declaració d'incompliment continuarà amb les següents conseqüències de conformitat amb l'article 184.5.b de la LOTUP, que amb caràcter general són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'article 103.4 de la LOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Sisé  
Als efectes previstos en l'article 170 i 184.3 de la LOTUP, i una vegada notificat als propietaris, procedisca's a la inscripció de la present ordre individualitzada en el Registre Municipal de Solars i Edificis a Rehabilitar, i a la comunicació de la present Resolució al Registre de la Propietat.  
  
Seté  
Donar trasllat als serveis de Planejament, Llicències Urbanístiques i Gestió Urbanística.».  
  
València, 24 de febrer de 2021.- El secretari: Manuel Latorre Hernández.